id en id en ms id id id id id id id id id en ms id ms en id id es ms ms id id id ms ms id en
Pilu!!! Suami sebak isteri maut didepan mata, bayi terkeluar dari kandungan
February 19, 2022 7:15 pm
Dilaporkan, bayi berkenaan meninggal dunia pada 12 tengah malam tadi selepas lima jam bertarung nyawa di Hospital Pasir Mas (HPM).
Bapa kepada bayi berkenaan bagaimanapun sempat mengazankan bayinya sebelum dia ‘pergi’ bersama ibunya.
“Isteri meninggal di depan mata saya kerana motosikal ditunggangnya hanya berjarak lima meter di belakang motosikal saya ketika kejadian berlaku,” kata Mohd Khairi Hasbullah, 31tahun.
Dia memberitahu, selepas pertembungan dua motor itu berlaku, dia segera berlari mendapatkan isteri yang sudah tidak sedarkan diri, manakala sempat meriba bayi serta anak kedua mereka berusia enam tahun yang membonceng motosikal bersama ibunya.
“Kami sebenarnya menunggang dua motosikal beriringan yang mana isteri yang sarat mengandung membonceng seorang anak daripada tiga cahaya mata kami, manakala dua lagi bersama dengan saya untuk ke kedai runcit berhampiran.
“Ketika kejadian motosikal yang ditunggang remaja lelaki berkenaan terbabas memasuki laluan kami dan hampir berlanggar dengan motosikal saya, namun saya sempat mengelak. Tidak sangka, dia kemudian bertembung dengan motosikal isteri yang berada di belakang saya pada ketika itu,” katanya ketika ditemui pemberita di perkarangan unit forensik Hospital Pasir Mas.
Menurutnya, sebaik segala urusan bedah siasat selesai, isterinya akan dikebumikan di Tanah Perkuburan Islam Banggol Stol.
Mohd Khairi berkata, dia sudah beberapa kali melarang isteri yang sarat mengandung untuk menunggang motosikal sendiri namun petang semalam, Nur Hasliza bersungguh-sungguh meminta kebenaran daripadanya.
Terdahulu, Nur Hasliza dilapor maut di tempat kejadian manakala penunggang satu lagi motosikal Muhamad Shakim Muhamad Zaki, 18, meninggal dunia ketika mendapatkan rawatan di HPM.
Pegawai SPRM ‘joli sakan’, belanja RM2.7 juta beli rumah, tanah dan barang mewah
Diberi tempoh tujuh hari, tiada sebarang rundingan, tawaran pampasan, penduduk Kampung Setia Jaya diusir
Tambang Haji dijangka naik lagi
Dakwa kerajaan pimpinan Ismail Sabri gagal, Muhyiddin buka ‘pekong’ sendiri
Hotel bajet tawar pelacur warga asing diserbu, 10 dicekup
Kemalangan babit 5 kenderaan, penghantar makanan maut dirempuh SUV
Salahuddin Ayub dilantik pengerusi PH Johor
Pertembungan terbaharu PM, Muhyiddin memungkinkan Bersatu tak sokong Bajet 2023
Sanusi perlu henti bersikap kebudak-budakan, kata Pemuda UMNO
Terpekik terlolong dalam kilang, wanita buat ‘marketing sampah’ dikecam
Majlis perkahwinan : Nik Abduh akui terima bantuan MPKB, PDRM dan JKR
{VIDEO} “Padahal salah customer…” Suara ketar tahan sebak, rider sedih kena ugut buang kerja
© 2020 puteradaily.com. All rights reserved.